Neuvoston asetus (ETY) N:o 460/79, annettu 5 päivänä maaliskuuta 1979, jäsenvaltioiden toimivaltaisten laitosten suorasta yhteistyöstä määritetyillä alueilla tuotettujen laatuviinien luokittelun alentamiseksi



Virallinen lehti nro L 058 , 09/03/1979 s. 0001 - 0003

Suomenk. erityispainos Alue 3 Nide 10 s. 0196

Kreikank. erityispainos: Luku 03 Nide 24 s. 0251

Ruotsink. erityispainos Alue 3 Nide 10 s. 0196

Espanjank. erityispainos: Luku 03 Nide 16 s. 0045

Portugalink. erityispainos: Luku 03 Nide 16 s. 0045



NEUVOSTON ASETUS (ETY) N:o 460/79, annettu 5 päivänä maaliskuuta 1979, jäsenvaltioiden toimivaltaisten laitosten suorasta yhteistyöstä määritetyillä alueilla tuotettujen laatuviinien luokittelun alentamiseksi EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 5 päivänä helmikuuta 1979 annetun neuvoston asetuksen (ETY) N:o 337/79(1) ja erityisesti sen 64 artiklan 2 kohdan, ottaa huomioon komission ehdotuksen, sekä katsoo, että asetuksen (ETY) N:o 337/79 64 artiklan 2 kohdan mukaisesti on syytä päättää tarvittavista toimenpiteistä viinialan ja erityisesti määritetyillä alueilla tuotettuja laatuviinejä koskevista erityissäännöksistä 5 päivänä helmikuuta 1979 annetun neuvoston asetuksen (ETY) N:o 338/79(2) koskemien viinien yhteisön säännösten yhdenmukaisen soveltamisen varmistamiseksi; asetuksen (ETY) N:o 338/79 16 artiklan 6 kohdassa säädetään, että luokitusta voidaan alentaa kaupan pitämisen asteella ainoastaan, jos vanhentamisessa, varastoinnissa tai kuljetuksessa havaittu muutos on heikentänyt tai muuttanut kyseisen tma-laatuviinin ominaisuuksia, muun jäsenvaltion kuin alkuperäjäsenvaltion alueella olevan tma-laatuviinin luokitusta voi alentaa viimeksi mainitun jäsenvaltion toimivaltainen laitos; tämän vuoksi on syytä taata jäsenvaltioiden tma-laatuviinien valvonnasta, tuotannosta ja kaupan pitämisestä vastaavien jäsenvaltioiden laitosten suora yhteistyö; on tarpeen laatia tällaisen yhteistyön säännöt; on syytä kuitenkin sallia jäsenvaltioiden hallinnollisten tehtävien helpottamiseksi, että sellaisen jäsenvaltion toimivaltainen laitos, jonka alueella on vähäisiä määriä kyseistä tma-laatuviiniä, voisi alentaa näiden määrien luokitusta itse, jäsenvaltioiden tehtävien helpottamiseksi olisi yhteensovitettava tma-laatuviinien valvonnasta, tuotannosta ja kaupan pitämisestä vastaavien laitosten suora yhteistyö jäsenvaltioiden yhteisön ja kansallisten viinialan säännösten noudattamisen valvonnasta vastaavien laitosten suorasta yhteistyöstä 5 päivänä helmikuuta 1979 annetussa neuvoston asetuksessa (ETY) N:o 359/79(3) säädettyjen sääntöjen mukaisesti, tietyt suoraa yhteistyötä koskevat hallinnolliset ja tekniset kysymykset eri jäsenvaltioiden toimivaltaisten laitosten välillä on ratkaistava yhteisön sääntöjen mukaisesti; on siis tarpeen säätää soveltamista koskevien yksityiskohtaisten sääntöjen antamisesta, ja on syytä säätää mahdollisuudesta tehdä muutoksia säädettyyn luokituksen alentamisen järjestelmään ottaen huomioon komission tämän asetuksen soveltamisesta saadun kokemuksen pohjalta laatima kertomus, ON ANTANUT TÄMÄN ASETUKSEN: 1 artikla Tässä asetuksessa vahvistetaan tma-laatuviinien valvonnasta, tuotannosta ja kaupan pitämisestä vastaavien jäsenvaltioiden laitosten keskinäisiä suhteita ja niiden ja komission välisiä suhteita koskevat toimenpiteet asetuksen (ETY) N:o 338/79 16 artiklan 6 kohdassa säädetyn tma-laatuviinien luokituksen alentamisen järjestämiseksi. 2 artikla 1. Sen jäsenvaltion toimivaltainen laitos, jonka maantieteellisellä alueella on sellainen tma-laatuviini, jonka ominaisuudet ovat muuttuneet siten, että niiden luokitusta saatetaan alentaa, ilmoittaa tästä alkuperäjäsenvaltion toimivaltaiselle laitokselle, jolla on yksinoikeus päättää kyseisen tma-laatuviinin luokituksen alentamisesta. Tätä tiedonvaihtoa voidaan täydentää: - lähettämällä näytteitä alkuperäjäsenvaltion viralliseen laboratorioon, - alkuperäjäsenvaltion pätevän asiantuntijan osallistumisella valvontaan, - osallistumalla eri jäsenvaltioiden välisiin yhteistutkimuksiin, - tarkastamalla asetuksen (ETY) N:o 337/79 53 artiklan mukaisesti säädettyjen asiankirjojen pitoa ja mainintoja rekistereissä. Kuitenkin kun kyseinen tma-laatuviini on tutkittu alkuperäjäsenvaltiossa pakollisella analyyttisellä ja aistinvaraisella kokeella, täydennetään tätä tiedonvaihtoa lähettämällä näyte kyseisestä tma-laatuviinistä; kun on kyseessä enintään 60 litran säiliössä oleva tma-laatuviini, liitetään näytteeseen etiketti, jolla tämä viini on laskettu liikkeeseen. 2. Pyynnön kohteena ollut toimivaltainen laitos ilmoittaa mahdollisimman pian pyynnön esittäneelle toimivaltaiselle laitokselle luokituksen alentamista koskevan päätöksensä. 3. Kun kyseisen viinin kokonaismäärä ei ole yli kahta hehtolitraa, voi sen jäsenvaltion toimivaltainen laitos, jonka alueella on sellainen tma-laatuviini, jonka ominaisuudet ovat muuttuneet siten, että niiden luokitusta saatetaan alentaa, päättää itse tämän viinin luokituksen alentamisesta. 4. Jokainen luonnollinen henkilö tai oikeushenkilö tai henkilöryhmittymä, jota päätös koskee 2 ja 3 kohdan mukaisesti, voi pyytää tämän päätöksen muuttamista sen jäsenvaltion toimivaltaiselta laitokselta, jonka maantieteellisellä alueella kyseinen tma-laatuviini on. Jos tämä laitos pitää tällaista muutospyyntöä aiheellisena, pyytää se tämän tma-laatuviinin alkuperäjäsenvaltiota muuttamaan päätöstään taikka muuttaa sitä itse 3 kohdassa tarkoitetussa tapauksessa. 5. Tässä artiklassa tarkoitettujen toimivaltaisten laitosten välinen yhteistyö tehdään asetuksessa (ETY) N:o 359/79 säädettyjen sääntöjen mukaisesti. 3 artikla 1. Tämän asetuksen soveltamista koskevat yksityiskohtaiset säännöt koskevat: - tiedonvaihtoa, ottaen huomioon nopean tiedonvälityksen välttämättömyyden, - pyynnön esittäneen toimivaltaisen laitoksen näytteiden ottamista ja lähettämistä sekä samaisen laitoksen vastuuta analyysikustannuksista, - pyynnön esittäneen toimivaltaisen laitoksen vastuuta aiheutuneista kuluista, kun pätevää asiantuntijaa käytetään muussa jäsenvaltiossa kuin siinä, missä tämä on palveluksessa. 2. Kunkin jäsenvaltion on ilmoitettava komissiolle viimeistään 30 päivänä huhtikuuta 1979 ne toimivaltaiset laitokset, joilla on lupa alentaa tma-laatuviinin luokitusta. Komissio julkaisee näiden toimivaltaisten viranomaisten nimet ja osoitteet yhdessä soveltamista koskevien yksityiskohtaisten sääntöjen kanssa. 3. Jäsenvaltioiden, jotka ovat alentaneet tma-laatuviinin luokitusta vuoden aikana, on toimitettava komissiolle ja kyseisen tma-laatuviinin alkuperäosavaltioille viimeistään seuraavan vuoden maaliskuun 31 päivänä kunkin luokitukseltaan alennetun tma-laatuviinin määriä koskeva tiedonanto. 4 artikla Neuvosto päättää määräenemmistöllä komission ehdotuksesta ennen 30 päivää huhtikuuta 1981 ottaen huomioon komission tämän asetuksen soveltamisesta saadun kokemuksen pohjalta laaditun kertomuksen, mahdollisista muutoksista tähän asetukseen. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä toukokuuta 1979, lukuun ottamatta sen 3 artiklan 2 kohtaa, jota sovelletaan sen voimaan tulosta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä maaliskuuta 1979. Neuvoston puolesta Puheenjohtaja P. MEHAIGNERIE (1) EYVL N:o L 54, 5.3.1979, s. 1 (2) EYVL N:o L 54, 5.3.1979, s. 48 (3) EYVL N:o L 54, 5.3.1979, s. 136